b'\n_START_ARTICLE_\nTethinidae\n_START_SECTION_\nUtseende\n_START_PARAGRAPH_\nSm\xc3\xa5, slanke fluer, kroppen dekket av lys, s\xc3\xb8lvgr\xc3\xa5 eller gulaktig best\xc3\xb8vning. Brystet (thorax) er matt av best\xc3\xb8vningen, med flere lange b\xc3\xb8rster. Bakkroppen er sylindrisk, uten p\xc3\xa5fallende store ytre kj\xc3\xb8nnsorganer. _NEWLINE_Vingene er ensfarget blekt gulaktige eller brunaktige. Fremkanten (costa) er brutt p\xc3\xa5 ett sted. Beina er slanke, vanligvis uten kraftige b\xc3\xb8rster bortsett fra hoftene (coxae) og l\xc3\xa5rene (femorae). _NEWLINE_Hodet er stort med runde fasett\xc3\xb8yne. Kinnene (omr\xc3\xa5det under fasett\xc3\xb8ynene) er dype, minst s\xc3\xa5 brede som halvparten av fasett\xc3\xb8yediameteren. Ved innerkanten av hvert fasett\xc3\xb8ye er det 1-4 kraftige b\xc3\xb8rster. I pannen sitter tre punkt\xc3\xb8yne, med et par b\xc3\xb8rster mellom. Antennene er av vanlig fluetype, tre-leddete, en fint h\xc3\xa5rete antenneb\xc3\xb8rste (arista) sitter p\xc3\xa5 det tredje leddet n\xc3\xa6r roten. Munndelene er av vanlig fluetype. Det finnes ofte en rekke kraftige b\xc3\xb8rster langs underkanten av hodet men ikke noen spesielt kraftig kinnb\xc3\xb8rste (vibrissa). _NEWLINE_Larvene er veldig d\xc3\xa5rlig kjent.\n_START_SECTION_\nLevevis\n_START_PARAGRAPH_\nNesten alle medlemmene i denne familien lever p\xc3\xa5 havstrender eller i lignende salte milj\xc3\xb8er, men det finnes ogs\xc3\xa5 noen f\xc3\xa5 arter som er skogsinsekter eller lever i \xc3\xb8rkener. De voksne fluene kan finnes mange steder ved havet: p\xc3\xa5 r\xc3\xa5tnende tang, i fj\xc3\xa6ra, i saltsumper, i sanddynevegetasjon og p\xc3\xa5 bar sand, eller i mangrovesumper. Noen arter kan overleve i sterkt forurensede milj\xc3\xb8er. Noen arter p\xc3\xa5 den s\xc3\xb8rlige halvkule er knyttet til guano fra sj\xc3\xb8fugler.'